વજન ઓછું થવા ઉપરાંત સ્તનના દેખાવમાં પણ સુધારો થાય છે. ઑપરેશન પહેલાં જે સ્તન વધારે વજનના કારણે લટકીને ઘણીવાર ડૂંટી સુધી પહોંચી જતા હોય તેને ઑપરેશન પછી સુંદર ઘાટ આપીને છાતી પર પોતાની મૂળ જગ્યાએ ગોઠવવામાં આવે છે. બ્રેસ્ટ રીડકશન સર્જરી પછી સામાન્ય રીતે ૨૪ કલાકમાં જ દર્દીને હૉસ્પિટલમાંથી રજા આપી દેવામાં આવે છે. ઑપરેશન બાદ થતો સામાન્ય દુઃખાવો પેઈન કીલર ટેબ્લેટ વડે સંપૂર્ણ કાબૂમાં રહે છે. ઑપરેશનના ૨-૩ દિવસ સુધી શક્ય એટલો આરામ કરવાની સલાહ આપવામાં આવે છે. જો વર્કિંગ વુમન હોય તો ઑફીસ કે જોબના સ્થળે લગભગ ૫ દિવસ પછી જઈ શકે છે.